En rekke varianter har blitt produsert både i Frankrike og på lisens. De tidligste modellene ble ladet med en slags laderammer eller stive belter i metall som tok 20-50 (vanligvis 30) skudd, modeller for fly hadde en tidlig variant av desintegrerende ammunisjonsbelte av metall. Faste metallbelter som ikke løste seg opp fantes også. De første maskingeværene brukt i Norge var Hotchkiss mitraljøse M1898 som ble lisensprodusert på Kongsberg våpenfabrikk.